**POZIV NA ISKAZIVANJE INTERESA**

**ZA OBAVLJANJE REDOVITOG JAVNOG PRIJEVOZA U LINIJSKOM OBALNOM POMORSKOM PROMETU NA 2 ŽUPANIJSKE LINIJE I**

**1 MEĐUŽUPANIJSKOJ LINIJI:**

1. **CRIKVENICA-ŠILO-CRIKVENICA**
2. **BAŠKA-LOPAR-BAŠKA**
3. **RAB-LUN-RAB**

Temeljem članka 21. Zakona o prijevozu u linijskom i povremenom obalnom pomorskom prometu („Narodne novine“ broj 19/22) na zahtjev jedinice područne (regionalne) samouprave, Agencija za obalni linijski pomorski promet rješenjem odlučuje o davanju suglasnosti za uspostavu županijske ili međužupanijske linije, nakon što utvrdi da je provedeno javno savjetovanje radi utvrđivanja može li se opći gospodarski interes ostvariti bez nametanja obveze javne usluge ili bez sklapanja ugovora o javnoj usluzi.

I.

Pozivaju se pravne osobe i fizičke osobe obrtnici registrirani za obavljanje djelatnosti pomorskog prijevoza putnika/brodari odnosno kompanije koje su kao pravne osobe preuzela odgovornost za upravljanje brodom od vlasnika broda i koje su preuzimanjem takve odgovornosti preuzele ovlasti i odgovornosti sukladno Međunarodnom pravilniku o upravljanju sigurnošću da iskažu interes za obavljanje redovitog javnog pomorskog prijevoza na dvije županijske i jednu međužupanijsku liniju uz sljedeće uvjete:

**A) Crikvenica-Šilo-Crikvenica (županijska linija)**

* putničkim plovilom ili putničkim brodom sposobnim za plovidbu prema Pomorskom zakoniku  („Narodne novine“ broj 181/04, 76/07, 146/08, 61/11, 56/13, 26/15 i 17/19) minimalnog kapaciteta 12 putnika te uz uvjet da na raspolaganju ima zamjenski brod/plovilo
* minimalna brzina za održavanje linije: 8,0 čvorova
* posada broda koja treba udovoljavati uvjetima propisanima Pravilnikom o uvjetima za obavljanje pomorske kabotaže u Republici Hrvatskoj („Narodne novine“ broj 109/19)
* minimalna učestalost pružanja javne usluge (polazno-povratna putovanja tjedno):
* 21 u izvan sezoni
* 35 u međusezoni
* 84 u sezoni
* najviša cijena putne karte po osobi (u cijenu karte uključene su lučke pristojbe i PDV):
* 3,00 eura karta za jedan smjer
* 6,00 eura povratno putovanje

 Napomena:

1. Djeca od 1-3 godine ostvaruju pravo na besplatan prijevoz
2. Otočni cjenik i cijena za djecu od 3 do 12 godina vrijedi tijekom cijele godine
3. Sukladno Odluci o visini popusta na redovne cijene karata u povlaštenom prijevozu popust za otočnu cijenu karte do 50% redovne cijene karte u sezonskom razdoblju.

**B) Baška-Lopar- Baška (županijska linija)**

* putničkim plovilom ili putničkim brodom sposobnim za plovidbu prema Pomorskom zakoniku  („Narodne novine“ broj 181/04, 76/07, 146/08, 61/11, 56/13, 26/15 i 17/19) minimalnog kapaciteta 12 putnika te uz uvjet da na raspolaganju ima zamjenski brod/plovilo
* minimalna brzina za održavanje linije: 11,0 čvorova
* posada broda koja treba udovoljavati uvjetima propisanima Pravilnikom o uvjetima za obavljanje pomorske kabotaže u Republici Hrvatskoj („Narodne novine“ broj 109/19)
* minimalna učestalost pružanja javne usluge (polazno-povratna putovanja tjedno):
* 1 u izvan sezoni
* 2 u međusezoni
* 4 u sezoni
* najviša cijena putne karte po osobi (u cijenu karte uključene su lučke pristojbe i PDV):
* 6,00 eura karta za jedan smjer
* 9,00 eura povratno putovanje

 Napomena:

1. Djeca od 1-3 godine ostvaruju pravo na besplatan prijevoz
2. Otočni cjenik i cijena za djecu od 3 do 12 godina vrijedi tijekom cijele godine
3. Sukladno Odluci o visini popusta na redovne cijene karata u povlaštenom prijevozu popust za otočnu cijenu karte do 50% redovne cijene karte u sezonskom razdoblju.

**C) Rab-Lun-Rab (međužupanijska linija)**

* putničkim plovilom ili putničkim brodom sposobnim za plovidbu prema Pomorskom zakoniku („Narodne novine“ broj 181/04, 76/07, 146/08, 61/11, 56/13, 26/15 i 17/19) minimalnog kapaciteta 12 putnika te uz uvjet da na raspolaganju ima zamjenski brod/plovilo
* minimalna brzina za održavanje linije: 8,0 čvorova
* posada broda koja treba udovoljavati uvjetima propisanima Pravilnikom o uvjetima za obavljanje pomorske kabotaže u Republici Hrvatskoj („Narodne novine“ broj 109/19)
* minimalna učestalost pružanja javne usluge (polazno-povratna putovanja tjedno):
* 3 u izvan sezoni
* 9 u međusezoni
* 15 u sezoni
* najviša cijena putne karte po osobi (u cijenu karte uključene su lučke pristojbe i PDV):
* 7,00 eura karta za jedan smjer
* 10,00 eura povratno putovanje

 Napomena:

1. Djeca od 1-3 godine ostvaruju pravo na besplatan prijevoz
2. Otočni cjenik i cijena za djecu od 3 do 12 godina vrijedi tijekom cijele godine
3. Sukladno Odluci o visini popusta na redovne cijene karata u povlaštenom prijevozu popust za otočnu cijenu karte do 50% redovne cijene karte u sezonskom razdoblju.

II.

Pozivaju se gospodarski subjekti koji su zainteresirani za obavljanje prijevoza iz točke I. da dostave pismo namjere iz kojeg će biti razvidno pod kojim uvjetima su zainteresirani obavljati prijevoz iz točke I. odnosno jesu li prijevoz voljni obavljati bez naknade i to na adresu pomorstvo@pgz.hr u roku od 15 dana od dana objave ovog Poziva na službenim stranicama Primorsko-goranske županije.

Rijeka, 24. veljače 2023. godine